O Reaganu oni koji su ga poznavali kao prijatelja - 2004-06-10
Povodom smrti bivšeg predsjednika Ronalda Reagana prijatelji i politički analitičari iznose svoja sjećanja na njega. Oni ga opisuju k
Bivši predsjednik Ronald Reagan je bio poznat po svom jednostavnom ophođenju. Odrastao je u srcu Amerike i razmišljao je na način običnog čovjeka. Lou Cannon novinar koji je mnogo puta intervjuisao bivšeg predsjednika Regana i napisao je njegovu biografiju akaže da je gospodin Reagan bio iskren karakter, iskren čovjek i ljudi su to vidjeli. On je bio svjestan toga ko je, kaže gospodin Cannon, bio je osoba koja potiče iz maloga grada, i veoma jednostavan. Kada je govorio o moralu i fer odnosu on je u to i vjerovao, dodaje gospodin Cannon. Kao mladić Ronald Reagan je bio popularan i rado prihvaćen. Isticao se u atletici, a radio je i kao spasilac. Kasnije je otišao na televiziju i glumio je u holivudskim filmovima tumačeći pozitivne likove koje je publika prihvatala. Jedna od najvećih Reaganovih zasluga kao predsjednika je to što je, kako se kaže, obnovio američki duh. Da bi inspirisao američki narod on je znači morao biti uvjerljiv. Kako kaže Lou Cannon sam Reagan je rekao da svojim najvećim uspjehom smatra to što je naveo Amerikance da ponovo vjeruju u sebe i gospodin Cannon misli da je to istina. On je bio veličanstven političar. Osjećao je ovu zemlju, riječi su gospodina Canona. On je mogao razgovarati sa običnim ljudima o onome za šta su se zalagali konzervativci na način na koji to drugi konzervativci nisu bili u stanju, zaključuje gospodin Cannon. Vještina komuniciranja bila je ključ sposobnosti Ronalda Reagana da dopre do javnosti. On je na topao i brižan način pristupao ljudima. U svom obraćanju nakon eksplozije svemirskog broda Challenger gospodin Reagan je rekao da je taj dan, dan za žaljenje i sjećanje. Njega i njegovu suprugu Nancy, kako je rekao, do srži je potresela tragedija svemirskog broda Challenger i dodao da oni znaju da taj bol dijele sa cijelim narodom u zemlje. Charles Wick je 38 godina bio blizak prijatelj i saradnik Ronalda Reagana. On je direktno mogao vidjeti Reganovo zanimanje za ljude i način na koji im se približavao. Charles Wick kaže da su gospodin Reagan i njegova supruga svakoga Božića dolazili na ranč, čak i kad je on bio predsjednik. Tu bi se okupili prijatelji i neki veoma važni ljudi sa kojima su se sprijateljili gospodin Wick i ostali saradnici zahvaljujući njihovoj povezanosti sa gospodinom Reaganom. On bi se nepogrešivo uputio do najmanje važne osobe u prostoriji, kaže gospodin Wick, kako bi joj pomogao da se osjeća ugodno. Mada je bivši predsjednik dospio u svijet luksuza ironično je to što je on najviše uživao u jednostavnom životu običnog čovjeka jašući konje na svom ranču i baveći se fizičkim radom. Mada je bio blizak ljudima oni koji su ga poznavali kažu da je dio njega bio nepoznanica. Bio je to dio kojeg je Ronald Reagan držao za sebe kaže istoričar Alan Lichtman i dodaje da su ljudi mogli znati i voljeti Ronalda Reagana mada se čini da ga ustvari niko nije poznavao. Osoba, ona duboko u njemu, kaže gospodin Lichtman, čini se da je ostala nepoznanica. Ta povučenost, ali također toplota kojom je zračio su bili ono što je mnoge ljude privlačilo kod Ronalda Reagana.